CELEX: 62015TB0147
Language: ro
Date: 2018-06-28 00:00:00
Title: Cauza T-147/15: Ordonanța Tribunalului din 28 iunie 2018 – Republica Cehă/Comisia („Acțiune în anulare – Resurse proprii ale Uniunii Europene – Răspunderea financiară a statelor membre – Cerere de scutire de la punerea la dispoziție a resurselor proprii – Scrisoare a Comisiei – Act care nu este supus căilor de atac – Inadmisibilitate”)

27.8.2018   
            
            
               RO
            
            
               Jurnalul Oficial al Uniunii Europene
            
            
               C 301/31
            
         
      Ordonanța Tribunalului din 28 iunie 2018 – Republica Cehă/Comisia
      (Cauza T-147/15) (1)
      
      ((„Acțiune în anulare - Resurse proprii ale Uniunii Europene - Răspunderea financiară a statelor membre - Cerere de scutire de la punerea la dispoziție a resurselor proprii - Scrisoare a Comisiei - Act care nu este supus căilor de atac - Inadmisibilitate”))
      (2018/C 301/41)
      Limba de procedură: ceha
      
         Părțile
      
      
         Reclamantă: Republica Cehă (reprezentanți: M. Smolek, T. Müller, J. Vláčil și J. Očková, agenți)
      
         Pârâtă: Comisia Europeană (reprezentanți: A. Caeiros și Z. Malůšková, agenți)
      
         Obiectul
      
      Cerere întemeiată pe articolul 263 TFUE prin care se solicită anularea pretinsei decizii a directorului Direcției „Resurse proprii și programare financiară” a Direcției Generale Buget a Comisiei care ar fi cuprinsă în scrisoarea purtând referința Ares (2015)217973 din 20 ianuarie 2015, prin care aceasta din urmă ar fi respins cererea de scutire de la obligația de punere la dispoziție a unor resurse proprii în valoare de 53 976 340 CZK depusă în aplicarea articolului 17 alineatul (2) din Regulamentul (CE, Euratom) nr. 1150/2000 al Consiliului din 22 mai 2000 privind punerea în aplicare a Deciziei 2007/436/CE, Euratom privind sistemul de resurse proprii al Comunităților Europene (JO 2000, L 130, p. 1, Ediție specială, 01/vol. 2, p. 184) și ar fi invitat autoritățile cehe să ia măsurile necesare pentru a credita contul Comisiei cu suma de 53 976 340 CZK, cel târziu până în prima zi lucrătoare care urmează celei de a nouăsprezecea zile a celei de a doua luni ulterioare lunii în care a fost trimisă scrisoarea menționată, cu riscul de a trebui să plătească dobânzi de întârziere în temeiul articolului 11 din regulamentul menționat
      
         Dispozitivul
      
      
                  1)
               
               
                  Respinge acțiunea.
               
            
                  2)
               
               
                  Nu este necesar să se pronunțe asupra cererii de intervenție formulate de Republica Slovacă.
               
            
                  3)
               
               
                  Republica Cehă suportă propriile cheltuieli de judecată, precum și cheltuielile de judecată efectuate de Comisia Europeană.
               
            
                  4)
               
               
                  Republica Cehă, Comisia și Republica Slovacă suportă fiecare propriile cheltuieli de judecată aferente cererii de intervenție a acesteia din urmă.
               
            
         (1)  JO C 213, 29.6.2015.